
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1410 

3 Ιουνίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση ενιαίας σχόλης προπονητών στα αθλήματα 
της κολύμβησης υδατοσφαίρισης, συγχρονισμέ¬ 
νης κολύμβησης, καταδύσεων και τεχνικής κολύμ¬ 
βησης, Γ' κατηγορίας στην Αθήνα. 1 

Ιδρυση ενιαίας σχολής προπονητών στα αθλήματα 
της κολύμβησης υδατοσφαίρισης, συγχρονισμέ¬ 
νης κολύμβησης, καταδύσεων και τεχνικής κολύμ¬ 
βησης, γ' κατηγορίας στην Θεσσαλονίκη. 2 

Καθορισμός ωραρίου εργασίας σε 24ωρη βάση, κα¬ 
θώς και κατά τις Κυριακές και εξαιρέσιμες ημέρες 
των υπαλλήλων που εργάζονται στις ελεγκτικές 
υπηρεσίες της Περιφέρειας Πελοποννήσου για το 


έτος 2014. 3 

ΑΠΟΦΑΣΕΙ Σ 

Αριθ. 15244 (1) 


Ιδρυση ενιαίας σχόλης προπονητών στα αθλήματα της 
κολύμβησης υδατοσφαίρισης, συγχρονισμένης κο¬ 
λύμβησης, καταδύσεων και τεχνικής κολύμβησης, Γ' 
κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α)Του Ν.1558/1985, άρθρο 27 «Σύσταση Γενικών Γραμ¬ 
ματειών» παρ. 2 ε, περ. ιν «Γενική Γραμματεία Αθλητι¬ 
σμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ Α' 121), 
όπως αντικαταστάθηκε με το άρθρο 78 παρ. 2 του Ν. 4170/ 
2013 «Ενσωμάτωση της Οδηγίας 2011/16/ΕΕ, ρύθμιση θε¬ 
μάτων της ΕΛ.Τ.Ε., αναμόρφωση Οργανισμού του Ν.Σ.Κ. 
και άλλες διατάξεις». 

γ) Του Π.Δ. 63/2005 « Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α' 98). 

δ) Του Π.Δ. 77/85 «Οργανισμός της Γ.Γ.Α.» (ΦΕΚ Α'28), 
όπως ισχύει. 

ε) Τ ου Π.Δ. 118/2013 «Τ ροποποίηση του Π.Δ. 85/2012 (Α' 141) - 
Ίδρυση Υπουργείου Υποδομών, Μεταφορών και Δικτύων 


και Υπουργείου Πολιτισμού και Αθλητισμού και μετονο- 
μασία των Υπουργείων Ανάπτυξης, Ανταγωνιστικότητας, 
Μεταφορών, Υποδομών και Δικτύων και Παιδείας και θρη¬ 
σκευμάτων, Πολιτισμού και Αθλητισμού σε Υπουργείο Ανά¬ 
πτυξης και Ανταγωνιστικότητας και σε Υπουργείο Παιδεί¬ 
ας και θρησκευμάτων αντιστοίχως» (ΦΕΚ 152/Α/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α/25.06.2013). 

2. Την υπ’ αριθ. ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/18350/ 
15269/892/ απόφαση του Πρωθυπουργού και Υπουργού 
Πολιτισμού και Αθλητισμού περί ανάθεσης αρμοδιοτή¬ 
των στον Υφυπουργό Πολιτισμού και Αθλητισμού Ιωάννη 
Ανδριανό» (ΦΕΚ 1655/Β/4.07.2013). 

3. Τον Ν. 4250/26-3-2014 (ΦΕΚ 74/Α) «Διοικητικές απλου- 
στεύσεις - καταργήσεις, συγχωνεύσεις Νομικών προσώ¬ 
πων και Υπηρεσιών του Δημοσίου τομέα...», και την υπ’ 
αριθ. ΔΙΣΚΠΟ/Φ.15/οικ.8342/1-4-2014 εγκύκλιο του Υπουρ¬ 
γείου Διοικητικής Μεταρρύθμισης και Ηλεκτρονικής Δι¬ 
ακυβέρνησης, «Κατάργηση της υποχρέωσης υποβολής 
επικυρωμένων αντιγράφων εγγράφων». 

4. Το υπ’ αριθ. 26129/12-12-2012 έγγραφο του Υφυπουρ¬ 
γού Παιδείας και θρησκευμάτων, Πολιτισμού και Αθλη¬ 
τισμού προς την Κολυμβητική Ομοσπονδία Ελλάδας. 

5. Τα υπ’ αριθ. 24624/24-10-2012, 28711/6-12-12, 36265/ 
9-12-2013, 288/Ε/17-1 -2014, 7318/6-3-2014, 2610/Ε/8-5-2014 
έγγραφα της Κ.Ο.Ε.. 

6. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

7. Τ ις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται ενιαία Σχολή Προπονητών Γ' Κατηγορίας στα 
αθλήματα της Κολύμβησης, Υδατοσφαίρισης, Συγχρονι¬ 
σμένης Κολύμβησης, Καταδύσεων και Τεχνικής Κολύμβη¬ 
σης, η οποία θα λειτουργήσει στην Αθήνα, στο διάστημα 
από 12/9/2014 έως 16/11/2014 με σύνολο εκπαιδευτικών 
ωρών τουλάχιστον τριακόσιες είκοσι τέσσερεις (324). 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 














19748 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τσιούλου Βασιλική του Γεωργίου υπάλληλο της 
Γ.Γ.Α., ως Πρόεδρο. 

2. Σαλταμανίκα Γεώργιο του Βενάρδου υπάλληλο της 
Γ.Γ.Α. ως μέλος. 

3. Γκάτση Αννα του Χρήστου, υπάλληλο της Γ.Γ.Α., 
ως μέλος. 

4. Σαρακατσάνη Δημήτριο του Ιωάννη, εκπρόσωπο 
της Κ.Ο.Ε.., ως μέλος. 

5. Σπηλιωτόπουλο Νικόλαο του Κων/νου, εκπρόσωπο 
της Κ.Ο.Ε. ως μέλος. 

Γραμματέας της Επιτροπής ορίζεται η Σουγκλάκου 
Αδαμαντία του Χρήστου, υπάλληλος της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών. 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από το 
Διευθυντή, η επιτροπή διοίκησης προβαίνει στην επι¬ 
κύρωση των αποτελεσμάτων και καταρτίζει πίνακες 
επιτυχόντων και αποτυχόντων(συντάσσοντας σχετικό 
πρακτικό). 

Β. Οι γραμματείς της σχολής μεριμνούν για τη συ¬ 
γκέντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα, που παρέ¬ 
χεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριά¬ 
σεις της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες 
και οι ώρες διδασκαλίας) παραδίδεται εντός δύο (2) 
μηνών από τη λήξη της σχολής με ευθύνη του Προέδρου, 
στο αρμόδιο τμήμα Αθλητικής Επιμόρφωσης. 

ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Χούμας Χριστόδου¬ 
λος του Χριστόδουλου, Τεχνικός Σύμβουλος της Κ.Ο.Ε, 
π. μέλος ΕΕΔΙΠ Κολύμβησης των ΤΕΦΑΑ του Πανεπι¬ 
στημίου Αθηνών. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 


και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

ΑΡΘΡΟ 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν άτο¬ 
μα που είναι μέλη Διδακτικού Επιστημονικού Προσωπικού 
(Δ.Ε.Π.) και Ειδικού Επιστημονικού Διδακτικού Προσωπικού 
(Ε.Ε.ΔΙ.Π.) του Πανεπιστημίου, ή κατά περίπτωση πρόσωπα 
ειδικών γνώσεων ανάλογου επιπέδου που κρίνονται κα¬ 
τάλληλα από τον διευθυντή της σχολής. Το εκπαιδευτικό 
προσωπικό συνεργάζεται για κάθε θέμα, που αφορά στην 
ομαλή ενάσκηση των καθηκόντων του και την εύρυθμη 
λειτουργία της σχολής με το διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

ΑΡΘΡΟ 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας. Το χρηματι¬ 
κό ποσό για τα συνολικά δίδακτρα φοίτησης εκάστου 
υποψηφίου καθορίζεται στο ποσό των 250,00 ευρώ, 
το οποίο καταβάλλεται ανταποδοτικά, (όπως ορίζει 
το άρθρο 78 παρ. 2 του Ν. 4170/11.07.2013, ΦΕΚ 163/ 
Α'/12.07.2013) και κατατίθεται στο τραπεζικό λογαριασμό 
της Ομοσπονδίας από τους υποψηφίους που θα γίνουν 
δεκτοί στη σχολή, μετά τον έλεγχο των δικαιολογητικών 
συμμετοχής από την επιτροπή διοίκησης. Η οικεία ομο¬ 
σπονδία συντάσσει τον προϋπολογισμό της σχολής και 
τον γνωστοποιεί στην επιτροπή διοίκησης της σχολής. 
Οι πληρωμές των δαπανών της σχολής γίνονται από 
την αρμόδια υπηρεσία της Ομοσπονδίας, η οποία είναι 
και οικονομικά υπόλογος. 

3. Η σχολή λειτουργεί με την προϋπόθεση ότι ο ελάχιστος 
αριθμός των σπουδαστών, κατά την έναρξη των μαθημά¬ 
των, είναι τουλάχιστον τριάντα (30) άτομα κατά άθλημα. 

Το ελάχιστο όριο των 30 ατόμων δεν ισχύει για το 
άθλημα των Καταδύσεων, δεδομένου ότι η δυναμικό¬ 
τητα του αθλήματος είναι μικρή. 

ΑΡΘΡΟ 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και 
οριστικοποιούνται με την παρούσα απόφαση. 

Στη σχολή δεν γίνονται δεκτοί όσοι στο πρόσωπο 
των οποίων συντρέχουν τα κωλύματα που προβλέπο- 
νται από το άρθρο 8 του Ν.3528/9.2.2007,ΦΕΚ 26/Α' σε 
συνδυασμό με τα κωλύματα που προβλέπονται από το 
άρθρο 3 του Ν. 2725/99 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

ΑΡΘΡΟ 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ' όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθη¬ 
σης των μαθημάτων της σχολής για κάθε υποψήφιο, 
δεν μπορούν σε καμία περίπτωση να είναι λιγότερες 
του 95% των συνολικών ωρών διδασκαλίας για κάθε 
περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

5. Τα Διπλώματα παραδίδονται στους επιτυχόντες 
από το Τμήμα Αθλητικής Επιμόρφωσης. 

ΑΡΘΡΟ 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών οι υποψήφιοι 
πρέπει: 

Α) Να έχουν αρτιμέλεια σε βαθμό που δεν δημιουργεί 
πρόβλημα στη διδασκαλία του αθλήματος. 

Β) Να έχουν ηλικία από 23 έως 50 ετών. 

Γ) Να είναι κάτοχοι απολυτηρίου Λυκείου ή εξατάξιου 
Γυμνασίου ή άλλης ισότιμης Σχολής τουλάχιστον. 

Οι συμμετέχοντες πρέπει επίσης να πληρούν ένα από 
τα παρακάτω κριτήρια: 

1. Πρώην ή ενεργοί αθλητές του αντίστοιχου αθλή¬ 
ματος με συμμετοχές στην Εθνική ομάδα (επίσημες 
διοργανώσεις και όχι μήτινγκ προετοιμασίας) τούτο 
βεβαιωμένο από την Κ.Ο.Ε. 

2. Πανελληνιονίκες 1η - 3η θέση Πρωταθλήματος Αν¬ 
δρών - Γυναικών, Νέων - Ανδρών - Νέων - Γυναικών, 
Εφήβων - Νεανίδων τούτο βεβαιωμένο από την Κ.Ο.Ε. 

3. Αθλητές με θετή τουλάχιστον συνολική αγωνιστική 
δραστηριότητα, τούτο βεβαιωμένο από την Κ.Ο.Ε. 

4. Πτυχιούχοι ΤΕΦΑΑ άλλων ειδικοτήτων του Υγρού 
Στίβου (των αθλημάτων πισίνας). 


5. Πτυχιούχοι ΤΕΦΑΑ άλλων ειδικοτήτων με βαθμό στο 
αντίστοιχο άθλημα που θα φοιτήσουν στη σχολή Μ.Ο. 
8 ή 8 τουλάχιστον στο μάθημα Κολύμβηση. 

- Οι υποψήφιοι θα έχουν δικαίωμα υποβολής μόνο 
μιας αιτήσεως για την συμμετοχή τους για ένα και 
μόνο άθλημα το οποίο επιθυμούν να παρακολουθήσουν. 

- Η προσμέτρηση του χρόνου ενασχόλησης (θχρόνια) 
των υποψηφίων με το άθλημα, για το κριτήριο 3 αρχίζει 
από την ηλικία των 15 ετών και άνω. 

- Δικαίωμα συμμετοχής έχουν όσοι ενδιαφερόμενοι 
πληρούν ένα από τα παραπάνω κριτήρια, κατά την δη¬ 
μοσίευση της παρούσας απόφασης. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γ υμνασίου ή Λυκείου ή άλλης 
ισότιμης σχολής τουλάχιστον. 

4. Υπεύθυνη δήλωση (άρθρο 8 Ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

6. Βεβαίωση της Κ.Ο.Ε.. 

Το Τμήμα Αθλητικής Επιμόρφωσης της Γ.Γ.Α. θα ανα¬ 
ζητήσει αυτεπάγγελτα την ποινική κατάσταση του υπο¬ 
ψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, τα 
οποία πρέπει να είναι ευανάγνωστα φωτοαντίγραφα, 
κατατίθενται από 2-6-2014 έως και 30-6-2014 στη Γ ενική 
Γραμματεία Αθλητισμού - Ανδρέα Παπανδρέου 37 Τ.Κ. 
15180 ΜΑΡΟΥΣΙ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-*- 

Αριθ. 15245 (2) 

Ίδρυση ενιαίας σχολής προπονητών στα αθλήματα της 
κολύμβησης υδατοσφαίρισης, συγχρονισμένης κο¬ 
λύμβησης, καταδύσεων και τεχνικής κολύμβησης, γ' 
κατηγορίας στην Θεσσαλονίκη. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του Ν.1558/1985, άρθρο 27 «Σύσταση Γ ενικών Γ ραμ- 
ματειών» παρ. 2 ε, περ. ιν «Γ ενική Γ ραμματεία Αθλητι¬ 
σμού» (ΦΕΚ 137 Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Του άρθρου 136 παρ. 6 του Ν. 2725/1999 (ΦΕΚ Α'121), 
όπως αντικαταστάθηκε με το άρθρο 78 παρ. 2 του Ν. 4170/ 
2013 «Ενσωμάτωση της Οδηγίας 2011/16/ΕΕ, ρύθμιση θε¬ 
μάτων της ΕΛ.Τ.Ε., αναμόρφωση Οργανισμού του Ν.Σ.Κ. 
και άλλες διατάξεις». 

γ) Του Π.Δ. 63/2005« Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του Π.Δ. 77/85 «Οργανισμός της Γ.Γ.Α.» (ΦΕΚ Α' 28), 
όπως ισχύει. 

ε) Του Π.Δ. 118/2013 «Τροποποίηση του Π.Δ 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Μεταφορών, Υποδομών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/ Α/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/ Α/25.06.2013). 

2. Την υπ’ αριθ. ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/18350/ 
15269/892/ απόφαση του Πρωθυπουργού και Υπουργού 
Πολιτισμού και Αθλητισμού περί ανάθεσης αρμοδιοτή¬ 
των στον Υφυπουργό Πολιτισμού και Αθλητισμού Ιωάννη 
Ανδριανό» (ΦΕΚ 1655/Β/4.07.2013). 

3. Τον Ν. 4250/26-3-2014(ΦΕΚ 74/Α) «Διοικητικές απλου- 
στεύσεις - καταργήσεις, συγχωνεύσεις Νομικών προσώ¬ 
πων και Υπηρεσιών του Δημοσίου τομέα...», και την υπ’ 
αριθ. ΔΙΣΚΠΟ/Φ.15/οικ.8342/1-4-2014 εγκύκλιο του Υπουρ¬ 
γείου Διοικητικής Μεταρρύθμισης και Ηλεκτρονικής Δι¬ 
ακυβέρνησης, «Κατάργηση της υποχρέωσης υποβολής 
επικυρωμένων αντιγράφων εγγράφων». 

4. Το υπ’ αριθ. 26129/12-12-2012 έγγραφο του Υφυπουρ¬ 
γού Παιδείας και Θρησκευμάτων, Πολιτισμού και Αθλη¬ 
τισμού προς την Κολυμβητική Ομοσπονδία Ελλάδας. 

5. Τα υπ’ αριθ. 24624/24-10-2012, 28711/6-12-12, 36265/ 
9-12-2013, 288/Ε/17-1-2014, 7318/6-3-2014, 2610/Ε/8-5-2014 
έγγραφα της Κ.Ο.Ε.. 

6. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

7. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται ενιαία Σχολή Προπονητών Γ’ Κατηγορίας στα 
αθλήματα της Κολύμβησης, Υδατοσφαίρισης, Συγχρο¬ 
νισμένης Κολύμβησης, Καταδύσεων και Τεχνικής Κο¬ 
λύμβησης, η οποία θα λειτουργήσει στην Θεσσαλονίκη, 
στο διάστημα από 12/9/2014 έως 16/11/2014 με σύνολο 
εκπαιδευτικών ωρών τριακόσιες είκοσι τέσσερεις (324). 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Άνθη Χριστίνα του Αναστασίου υπάλληλο της Γ.Γ.Α., 
ως Πρόεδρο. 

2. Γκούφα Αναστασία του Αντωνίου υπάλληλο της 
Γ.Γ.Α., ως μέλος 

3. Καραδενιζλόγου Αικατερίνη του Βασιλείου, υπάλ¬ 
ληλο της Γ.Γ.Α., ως μέλος. 


4. Παπαδόπουλο Αριστείδη του Δημητρίου, εκπρόσω¬ 
πο της Κ.Ο.Ε., ως μέλος. 

5. Παπαλιά Γεώργιο του Δημητρίου, εκπρόσωπο της 
Κ.Ο.Ε., ως μέλος. 

Γραμματέας της Επιτροπής ορίζεται η: Σαρακατσάνη 
Αικατερίνη του Δημητρίου, υπάλληλος της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών. 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από το 
Διευθυντή, η επιτροπή διοίκησης προβαίνει στην επι¬ 
κύρωση των αποτελεσμάτων και καταρτίζει πίνακες 
επιτυχόντων και αποτυχόντων(συντάσσοντας σχετικό 
πρακτικό). 

Β. Οι γραμματείς της σχολής μεριμνούν για τη συ¬ 
γκέντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα, που παρέ¬ 
χεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριά¬ 
σεις της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει 
τις αιτήσεις με τα δικαιολογητικά των υποψηφίων, το 
σχετικό πίνακα δικαιολογητικών, τα πρακτικά συνε¬ 
δριάσεων της Επιτροπής και το πρόγραμμα Σπουδών 
(στον οποίο θα αναφέρονται αναλυτικά τα μαθήματα, 
οι διδάσκοντες και οι ώρες διδασκαλίας) παραδίδε- 
ται εντός δύο (2) μηνών από τη λήξη της σχολής με 
ευθύνη του Προέδρου, στο αρμόδιο τμήμα Αθλητικής 
Επιμόρφωσης. 

ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Παπαδόπουλος 
Αναστάσιος του Λεωνίδα Πτυχιούχος Φυσικής Αγωγής - 
Ομοσπονδιακός Προπονητής. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 
και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράψει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

ΑΡΘΡΟ 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από τον διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με το διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

ΑΡΘΡΟ 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας. Το χρηματι¬ 
κό ποσό για τα συνολικά δίδακτρα φοίτησης εκάστου 
υποψηφίου καθορίζεται στο ποσό των 250,00 ευρώ, 
το οποίο καταβάλλεται ανταποδοτικά, (όπως ορίζει 
το άρθρο 78 παρ. 2 του Ν. 4170/11.07.2013, ΦΕΚ 163/ 
Α712.07.2013) και κατατίθεται στο τραπεζικό λογαριασμό 
της Ομοσπονδίας από τους υποψηφίους που θα γίνουν 
δεκτοί στη σχολή, μετά τον έλεγχο των δικαιολογητικών 
συμμετοχής από την επιτροπή διοίκησης. Η οικεία ομο¬ 
σπονδία συντάσσει τον προϋπολογισμό της σχολής και 
τον γνωστοποιεί στην επιτροπή διοίκησης της σχολής. 
Οι πληρωμές των δαπανών της σχολής γίνονται από 
την αρμόδια υπηρεσία της Ομοσπονδίας, η οποία είναι 
και οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα κατά 
άθλημα. 

Το ελάχιστο όριο των 30 ατόμων δεν ισχύει για το 
άθλημα των Καταδύσεων, δεδομένου ότι η δυναμικό¬ 
τητα του αθλήματος είναι μικρή. 


ΑΡΘΡΟ 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και 
οριστικοποιούνται με την παρούσα απόφαση. 

Στη σχολή δεν γίνονται δεκτοί όσοι στο πρόσωπο 
των οποίων συντρέχουν τα κωλύματα που προβλέπο- 
νται από το άρθρο 8 του Ν.3528/9.2.2007, ΦΕΚ 26/Α' σε 
συνδυασμό με τα κωλύματα που προβλέπονται από το 
άρθρο 3 του Ν. 2725/99 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

ΑΡΘΡΟ 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ' όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθησης 
των μαθημάτων της σχολής για κάθε υποψήφιο, δεν μπο¬ 
ρούν σε καμία περίπτωση να είναι λιγότερες του 95% των 
συνολικών ωρών διδασκαλίας για κάθε περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

5. Τα Διπλώματα παραδίδονται στους επιτυχόντες 
από το Τμήμα Αθλητικής Επιμόρφωσης. 

ΑΡΘΡΟ 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών οι υποψήφιοι 
πρέπει: 

Α) Να έχουν αρτιμέλεια σε βαθμό που δεν δημιουργεί 
πρόβλημα στη διδασκαλία του αθλήματος. 

Β) Να έχουν ηλικία από 23 έως 50 ετών. 

Γ) Να είναι κάτοχοι απολυτηρίου Λυκείου ή εξατάξιου 
Γυμνασίου ή άλλης ισότιμης Σχολής τουλάχιστον. 

Οι συμμετέχοντες πρέπει επίσης να πληρούν ένα από 
τα παρακάτω κριτήρια: 

1. Πρώην ή ενεργοί αθλητές του αντίστοιχου αθλή¬ 
ματος με συμμετοχές στην Εθνική ομάδα (επίσημες 
διοργανώσεις και όχι μήτινγκ προετοιμασίας) τούτο 
βεβαιωμένο από την Κ.Ο.Ε. 

2. Πανελληνιονίκες 1η - 3η θέση Πρωταθλήματος Αν¬ 
δρών - Γυναικών, Νέων-Ανδρών-Νέων-Γυναικών, Εφή- 
βων-Νεανίδων τούτο βεβαιωμένο από την Κ.Ο.Ε. 

3. Αθλητές με 6ετή τουλάχιστον συνολική αγωνιστική 
δραστηριότητα, τούτο βεβαιωμένο από την Κ.Ο.Ε. 

4. Πτυχιούχοι ΤΕΦΑΑ άλλων ειδικοτήτων του Υγρού 
Στίβου (των αθλημάτων πισίνας). 

5. Πτυχιούχοι ΤΕΦΑΑ άλλων ειδικοτήτων με βαθμό στο 
αντίστοιχο άθλημα που θα φοιτήσουν στη σχολή Μ.Ο. 
8 ή 8 τουλάχιστον στο μάθημα Κολύμβηση. 

- Οι υποψήφιοι θα έχουν δικαίωμα υποβολής μόνο 
μιας αιτήσεως για την συμμετοχή τους για ένα και 
μόνο άθλημα το οποίο επιθυμούν να παρακολουθήσουν. 

- Η προσμέτρηση του χρόνου ενασχόλησης (θχρόνια) 
των υποψηφίων με το άθλημα για το κριτήριο 3 αρχίζει 
από την ηλικία των 15 ετών και άνω. 

- Δικαίωμα συμμετοχής έχουν όσοι ενδιαφερόμενοι 
πληρούν ένα από τα παραπάνω κριτήρια, κατά την δη¬ 
μοσίευση της παρούσας απόφασης. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης σχολής τουλάχιστον. 

4. Υπεύθυνη δήλωση (άρθρο 8 Ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

6. Βεβαίωση της Κ.Ο.Ε.. 

Το Τμήμα Αθλητικής Επιμόρφωσης της Γ.Γ.Α. θα ανα¬ 
ζητήσει αυτεπάγγελτα την ποινική κατάσταση του υπο¬ 
ψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, τα 
οποία πρέπει να είναι ευανάγνωστα φωτοαντίγραφα, 
κατατίθενται από 2-6-2014 έως και 30-6-2014, στη Γενική 
Γραμματεία Αθλητισμού - Ανδρέα Παπανδρέου 37 Τ.Κ. 
15180 ΜΑΡΟΥΣΙ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μα'ίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-♦- 

Αριθ. 18177/1372 (3) 

Καθορισμός ωραρίου εργασίας σε 24ωρη βάση, καθώς 
και κατά τις Κυριακές και εξαιρέσιμες ημέρες των 
υπαλλήλων που εργάζονται στις ελεγκτικές υπηρεσί¬ 
ες της Περιφέρειας Πελοποννήσου για το έτος 2014. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

2. Τις διατάξεις του Ν.3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως του άρθρου 280 παρ. I. 

3. Τις διατάξεις του άρθρου 8 του Π.Δ. 139/2010 (ΦΕΚ 


232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου» 

4. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνητικά 
Όργανα» που κυρώθηκε με το άρθρο πρώτο του Π.Δ. 63/ 
2005 (ΦΕΚ 98/τ.Α/22-4-2005). 

5. Τις διατάξεις της παρ. 6 του άρθρου 1 του Ν.1157/81 
(ΦΕΚ 126/τ.Α/12-5-1981) Περί κυρώσεως της από 29 Δε¬ 
κεμβρίου 1980 Πράξεως Νομοθετικού Περιεχομένου του 
Προέδρου της Δημοκρατίας «Περί καθιερώσεως πεν¬ 
θημέρου εβδομάδος εργασίας των δημοσίων εν γένει 
υπηρεσιών και ρυθμίσεως συναφών θεμάτων» και τρο- 
ποποιήσεως διατάξεων ταύτης. 

6. Τις διατάξεις της παρ. 1 και 2 του άρθρου 23 του 
Ν.1735/1987 (ΦΕΚ 195/τ.Α/11-11-1987) «Προσλήψεις στο δη¬ 
μόσιο τομέα, κοινωνικός έλεγχος στη δημόσια διοίκηση, 
πολιτικά δικαιώματα και άλλες διατάξεις. 

7. Τις διατάξεις του άρθρου 1 παρ. 3γ της υπ’ αριθ. 
ΔΙΑΔΠ/Γ2γ/οικ./1692/27-6-2006 (ΦΕΚ 769/τ.Β/27-6-2006) 
Απόφασης του Υπουργού Εσωτερικών Δημόσιας Διοίκη¬ 
σης και Αποκέντρωσης «Καθιέρωση ωρών προσέλευσης 
και αποχώρησης των υπαλλήλων των δημοσίων υπηρε¬ 
σιών και των Ν.Π.Δ.Δ.». 

8. Την υπ’ αριθ. ΔΙΑΔΠ/Γ2γ/4595/21-2-2007 (ΦΕΚ 293/ 
τ.Β/5-3-2007) απόφαση του Υπουργού Εσωτερικών 
Δημόσιας Διοίκησης και Αποκέντρωσης «Μεταβίβαση 
στους Γ ενικούς Γ ραμματείς Περιφερειών, της αρμοδι¬ 
ότητας για τον καθορισμό του ωραρίου εργασίας σε 
24ωρη βάση καθώς και κατά τις Κυριακές και εξαιρέσι¬ 
μες ημέρες, των υπαλλήλων που εργάζονται στις ελε¬ 
γκτικές υπηρεσίες των Νομαρχιακών Αυτοδιοικήσεων. 

9. Τις διατάξεις του Ν.3833/2010 (ΦΕΚ 40/τ.Α/15-3-2010) 
«Προστασία της Εθνικής Οικονομίας - Επείγοντα μέτρα 
για την αντιμετώπιση της οικονομικής κρίσης». 

10. Το υπ’ αριθ. 11477/3767/28-2-2014 έγγραφο της Πε¬ 
ριφέρειας Πελοποννήσου - Τμήμα Προσωπικού με το 
οποίο ζητείται ο καθορισμός του ωραρίου εργασίας 
σε 24ωρη βάση καθώς και τις Κυριακές και εξαιρέσιμες 
ημέρες των υπαλλήλων που εργάζονται στις ελεγκτι¬ 
κές υπηρεσίες της Περιφέρειας Πελοποννήσου όπως 
αναλυτικά περιγράφονται με τα επισυναπτόμενα σε 
αυτό έγγραφα. 

11. Το γεγονός ότι συντρέχουν ειδικές περιπτώσεις και 
επιβάλλεται τούτο από τη φύση του έργου το οποίο 
επιτελούν. 

12. Το γεγονός ότι από τις διατάξεις της παρούσας 
απόφασης θα προκληθεί δαπάνη, η οποία θα καλυφθεί 
από τον προϋπολογισμό οικον. έτους 2014 της Περιφέ¬ 
ρειας Πελοποννήσου, αποφασίζουμε: 

Α. Εγκρίνουμε για το έτος 2014 τον καθορισμό του 
ωραρίου εργασίας σε 24ωρη βάση καθώς και τις Κυ¬ 
ριακές και εξαιρέσιμες ημέρες των υπαλλήλων των 
παρακάτω ελεγκτικών υπηρεσιών της Περιφέρειας Πε¬ 
λοποννήσου: 

1) Περιφερειακή Ενότητα Αρκαδίας 

Δ/νση Αγροτικής Οικονομίας και Κτηνιατρικής Αρκα¬ 
δίας για οκτώ (8) υπαλλήλους για την υλοποίηση του 
προγράμματος δακοκτονίας, καθώς και για ποιοτικούς 
και φυτοϋγειονομικούς ελέγχους γεωργικών προϊόντων 
και τροφίμων. 

2) Περιφερειακή Ενότητα Μεσσηνίας 

α) Δ/νση Αγροτικής Οικονομίας και Κτηνιατρικής Μεσ¬ 
σηνίας (ΔΑΟΚ ΠΕ Μεσσηνίας) για δεκαεννιά (19) υπαλ¬ 
λήλους για τις ανάγκες ελέγχων δακοκτονίας, ποιοτικού 

- φυτοϋγειονομικού ελέγχου και ελέγχου ζωοτροφών 
και ζωονόσων καθώς και για τις ανάγκες αστυκτηνια- 
τρικού ελέγχου και ελέγχου ζωονόσων. 

β) Δ/νση Αγροτικής Οικονομίας και Κτηνιατρικής Τρι- 
φυλίας (ΔΑΟΚ Τριφυλίας ΠΕ Μεσσηνίας) για δεκατέσ¬ 
σερις (14) υπαλλήλους για τις ανάγκες ελέγχων δα- 
κοκτονίας, ποιοτικού - φυτοϋγειονομικού ελέγχου, και 
ελέγχου ζωονόσων και ζωοτροφών. 

3) Περιφερειακή Ενότητα Λακωνίας 

α) Τμήμα Εμπορίου - Τουρισμού της Δ/νσης Ανάπτυξης 
ΠΕ Λακωνίας για τέσσερις (4) υπαλλήλους για τις ανά¬ 
γκες αγορανομικών ελέγχων σε καταστήματα τροφίμων 

- ποτών και μαζικής εστίασης καθώς και ελέγχων σε 
πρατήρια υγρών καυσίμων 

β) Δ/νση Δημόσιας Υγείας και Κοινωνικής Μέριμνας 
ΠΕ Λακωνίας για τρεις (3) υπαλλήλους για τις ανάγκες 
ελέγχων στα καταστήματα υγειονομικού ενδιαφέροντος 
για την εφαρμογή της υγειονομικής νομοθεσίας. 

γ) Δ/νση Αγροτικής Οικονομίας και Κτηνιατρικής ΠΕ 
Λακωνίας για τριάντα δύο (32) υπαλλήλους για τις ανά¬ 
γκες ποιοτικού - φυτοϋγειονομικού ελέγχου των γεωρ¬ 
γικών προϊόντων και τροφίμων, ελέγχων πιστοποίησης 
του πολλαπλασιαστικού υλικού και των καλλιεργούμε¬ 
νων φυτικών ειδών καθώς και σε κρεοσκοπικούς - υγει¬ 
ονομικούς ελέγχους στις εγκαταστάσεις των σφαγείων, 
σε αστυκτηνιατρικούς - υγειονομικούς ελέγχους στις 
εγκαταστάσεις τροφίμων ζωικής προέλευσης και σε 
ελέγχους στο λιανικό εμπόριο. 

δ) Δ/νση Μεταφορών και Επικοινωνιών ΠΕ Λακωνίας 
για δώδεκα (12) υπαλλήλους για τη λειτουργία των μι¬ 
κτών κλιμακίων ελέγχου του Ν.3446/2006. 

ε) Τμήμα Πολιτικής Προστασίας ΠΕ Λακωνίας για έναν 
(1) υπάλληλο λόγω της φύσης του αντικειμένου του 
Τμήματος σε περίπτωση έκτακτης ανάγκης και 
στ) Γραφείο ΠΑΜ - ΠΣΕΑ ΠΕ Λακωνίας για έναν (1) 
υπάλληλο λόγω της φύσης του αντικειμένου του Γ ρα¬ 
φείου σε περίπτωση έκτακτης ανάγκης. 

4) Περιφερειακή Ενότητα Κορινθίας 

α) Δ/νση Αγροτικής Οικονομίας και Κτηνιατρικής 
Κορινθίας για τριάντα πέντε (35) υπαλλήλους για τις 
ανάγκες ελέγχων δακοκτονίας, ποιοτικού - φυτοϋγειο- 
νομικού ελέγχου, ζωοτεχνικών ελέγχων, ελέγχων ζωο¬ 
τροφών, ελέγχων γεωργικών προϊόντων και τροφίμων, 
ελέγχων προγραμμάτων Ε.Ε., ελέγχων σφαγείων - ζω¬ 
ονόσων, κρεοσκοπικών - υγειονομικών ελέγχων, αστυ- 
κτηνιατρικών - υγειονομικών ελέγχων και ελέγχων πα¬ 
ραγωγής - διακίνησης και εμπορίας σινικών προϊόντων. 

β) Δ/νση Δημόσιας Υγείας και Κοινωνικής Μέριμνας ΠΕ 
Κορινθίας για πέντε (5) υπαλλήλους για τη διενέργεια 
ελέγχων καταστημάτων υγειονομικού ενδιαφέροντος 
και προστασίας της δημόσιας υγείας. 

γ) Δ/νση Ανάπτυξης ΠΕ Κορινθίας για δεκαπέντε (15) 
υπαλλήλους για τη διενέργεια αγορανομικών ελέγχων, 
στάσιμου και πλανόδιου εμπορίου καθώς και λαϊκών 
αγορών και ελέγχων βιομηχανιών και μεταποιητικών 
επιχειρήσεων κλπ. 

δ) Δ/νση Τεχνικών Έργων ΠΕ Κορινθίας για είκοσι έναν 
(21) υπαλλήλους για τη διενέργεια ελέγχου κατάστασης, 
συντήρησης και αποκατάστασης ζημιών του παλαιού 
εθνικού και επαρχιακού δικτύου, ελέγχου των κυκλο- 
φοριακών συνδέσεων, των εργασιών δημοσίων έργων 
καθώς και της αρμοδιότητας εκτέλεσης αποχιονισμών, 
άρσης καταπτώσεων κλπ. 


ε) Δ/νση Μεταφορών και Επικοινωνιών Π.Ε. Κορινθίας 
για δέκα (10) υπαλλήλους για τη διενέργεια ελέγχων 
κυκλοφορούντων οχημάτων (μικτά κλιμάκια ελέγχου) 
σε σταθμούς εξυπηρέτησης οχημάτων, ελέγχου των 
σχολών οδηγών κλπ. 

στ) Τμήμα Περιβάλλοντος και Υδροοικονομίας ΠΕ 
Κορινθίας για τρεις (3) υπαλλήλους για τη διενέργεια 
ελέγχων χώρων ΧΑΔΑ (χωματερές), ελαιοτριβείων, βι¬ 
οτεχνικών μονάδων, ελέγχου θορύβου μηχανολογικών 
εγκαταστάσεων κλπ. 

ζ) Τμήμα Πολιτικής Προστασίας ΠΕ Κορινθίας για τρεις 
(3) υπαλλήλους λόγω της ανάγκης ετοιμότητας για την 
αντιμετώπιση και αποκατάσταση φυσικών και λοιπών 
καταστροφών στα πλαίσια προστασίας της ζωής, υγείας 
και περιουσίας των πολιτών, των επιτόπιων ελέγχων 
υποδομών πολιτικής προστασίας κλπ. 

η) Δ/νση Διοικητικού - Οικονομικού - ΠΕ Κορινθίας 
για έξι (6) υπαλλήλους κλάδου ΔΕ Οδηγών οι οποίοι θα 
εξυπηρετούν τις ανάγκες μεταφοράς των υπαλλήλων 
των υπηρεσιών των παραγράφων 4α έως και 4ζ. 

Β. Από τις διατάξεις της απόφασης αυτής προκαλείται 
δαπάνη η οποία θα καλυφθεί από πιστώσεις που έχουν 
προβλεφθεί στον προϋπολογισμό οικονομικού έτους 
2014 της Περιφέρειας Πελοποννήσου ως ακολούθως: 

- Για τη Δ/νση Αγροτικής Οικονομίας και Κτηνιατρικής 
Αρκαδίας συνολική δαπάνη 14.000,00 € που θα βαρύ¬ 
νει τον προϋπολογισμό της Περιφέρειας (ΠΕ Αρκαδίας) 
και συγκεκριμένα τον φορέα 295 και ειδικότερα τον 
ΚΑΕ 0511.0001 ποσό 6.500,00 €, τον ΚΑΕ 0512.0001 ποσό 
4.500,00 € και τον φορέα 072 ποσό 3.000,00 €. 

- Για τη Δ/νση Αγροτικής Οικονομίας και Κτηνιατρι¬ 
κής Μεσσηνίας (ΔΑΟΚ ΠΕ Μεσσηνίας) συνολική δαπάνη 
16.000,00 € που θα βαρύνει τον προϋπολογισμό της 
Περιφέρειας και συγκεκριμένα τον ΚΑΕ 5295.0512.0001 
ποσό 8.000,00 €, τον ΚΑΕ 5291.0512.0001 ποσό 5.000,00 € 
και τον ΚΑΕ 5291.0512.0003 ποσό 3.000,00 €. 

- Για τη Δ/νση Αγροτικής Οικονομίας και Κτηνιατρι¬ 
κής Τριφυλίας (ΔΑΟΚ Τριφυλίας ΠΕ Μεσσηνίας) συ¬ 
νολική δαπάνη 10.000,00 € που θα βαρύνει τον προ¬ 
ϋπολογισμό της Περιφέρειας και συγκεκριμένα τον 
ΚΑΕ 6295.0512.0002 ποσό 8.000,00 €, και τον ΚΑΕ 
6291.0512.0002 ποσό 2.000,00 €. 

- Για το Τμήμα Εμπορίου - Τουρισμού της Δ/νσης 
Ανάπτυξης ΠΕ Λακωνίας συνολική δαπάνη 4.500,00 € 
που θα βαρύνει τον προϋπολογισμό της Περιφέρειας και 
συγκεκριμένα τον φορέα 4072 και ειδικότερα τον ΚΑΕ 
0511 ποσό 2.500,00 € και τον ΚΑΕ 0512 ποσό 2.000,00 €. 

- Για τη Δ/νση Δημόσιας Υγείας και Κοινωνικής Μέ¬ 
ριμνας ΠΕ Λακωνίας συνολική δαπάνη 7.000,00 € που 
θα βαρύνει τον προϋπολογισμό της Περιφέρειας και 
συγκεκριμένα τον φορέα 4072 και ειδικότερα τον ΚΑΕ 
0511 ποσό 3.500,00 € και τον ΚΑΕ 0512 ποσό 3.500,00 €. 

- Για τη Δ/νση Αγροτικής Οικονομίας και Κτηνιατρικής 
ΠΕ Λακωνίας συνολική δαπάνη 40.000,00 € που θα βα¬ 
ρύνει τον προϋπολογισμό της Περιφέρειας και συγκεκρι¬ 
μένα τον ειδικό φορέα 4291 και ειδικότερα τον ΚΑΕ 5323 
ποσό 30.000,00 € και τον ΚΑΕ 5244 ποσό 10.000,00 €. 

- Για τη Δ/νση Μεταφορών και Επικοινωνιών ΠΕ Λα¬ 
κωνίας συνολική δαπάνη 40.000,00 € που θα καλυφθεί 
από το λογαριασμό που τηρεί η Περιφερειακή Ενότητα 
Λακωνίας στην Αγροτική Τράπεζα Ελλάδας σύμφωνα 
με την παρ. 9 του άρθρου 1 του Ν.3446/2006. 

- Για το Τμήμα Πολιτικής Προστασίας ΠΕ Λακωνίας 
συνολική δαπάνη 3.200,00 € που θα βαρύνει τον προϋ¬ 
πολογισμό της Περιφέρειας και συγκεκριμένα τον ειδικό 
φορέα 4072 και ειδικότερα τον ΚΑΕ 0511 ποσό 1.600,00 
€ και τον ΚΑΕ 0512 ποσό 1.600,00 €. 

- Για το Γραφείο ΠΑΜ - ΠΣΕΑ ΠΕ Λακωνίας συνολική 
δαπάνη 3.200,00 € που θα βαρύνει τον προϋπολογισμό 
της Περιφέρειας και συγκεκριμένα τον ειδικό φορέα 
4072 και ειδικότερα τον ΚΑΕ 0511 ποσό 1.600,00 € και 
τον ΚΑΕ 0512 ποσό 1.600,00 €. 


- Για όλες τις Υπηρεσίες της Π.Ε. Κορινθίας συνολική 
δαπάνη 10.000,00 € που θα βαρύνει τον προϋπολογισμό 
της Περιφέρειας και συγκεκριμένα τον ΚΑΕ 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 25 Απριλίου 2014 

Ο Γενικός Γραμματέας 
Αποκεντρωμένης Διοίκησης 
ΓΕΩΡΓΙΟΣ ΔΙΔΑΣΚΑΛΟΥ 

